ජාතික තහනම් උත්තේජන ආයතනය ස්වාධීන විය යුතු යැයි ජාතික ඔලිම්පික් කමිටු සභාපති හේමසිරි ප්‍රනාන්දු මහතා පවසයි.ක්‍රීඩක ක්‍රීඩිකාවන්ට වෛද්‍ය ප්‍රතිකාර ලබාදීමට ඇති ක්‍රීඩා වෛද්‍ය ඒකකයේම පිරිසක් ජාතික තහනම් උත්තේජන ආයතනයේ කටයුතු කිරීම “හොරාගේ අම්මාගෙන් පේන අහනවා වාගේ වැඩක්” යැයි ප්‍රනාන්දු මහතා පැවැසීය.සෑම රටකම ක්‍රීඩා වෛද්‍ය ඒකකය හා ජාතික තහනම් උත්තේජන ආයතනය වෙන වෙනම පැවැතියත් ශ්‍රී ලංකාවේ එකම පිරිසක් යටතේ පැවැතීම භයානක ප්‍රතිඵල ගෙන දෙන්නක් බවද හේමසිරි ප්‍රනාන්දු මහතා පෙන්වා දෙයි.ජාතික ඔලිම්පික් කමිටුවේ මෙහෙයවීමෙන් පැවැත්වීමට නියමිත ක්‍රීඩා වෛද්‍ය වැඩමුළුව පිළිබඳ ඔලිම්පික් නිවහනේදී ඊයේ පැවැති මාධ්‍ය හමුවේදී ඒ මහතා මේ බව පැවැසීය.මේ ක්‍රීඩා වෛද්‍ය වැඩමුළුව මේ මස 10 වැනිදා සිට 12 වැනිදා දක්වා වෛද්‍යවරු 204ක ගේ සහභාගිත්වයෙන් ඔලිම්පික් නිවහනේදී පැවැත්වේ.සෞඛ්‍ය, යෝග්‍යතාව හා ක්‍රීඩාව යන තේමාව ඔස්සේ පැවැත්වෙන මේ පාඨමාලාවට අන්තර්ජාතික ඔලිම්පික් කමිටුවේ සහයෝගීතා අරමුදලේ අනුග්‍රහය හිමිව ඇත.ග්‍රාමීය පළාත්වල ක්‍රීඩක ක්‍රීඩිකාවන්ට වෛද්‍ය පහසුකම් සැලසීමේදී මේ පාඨමාලාවෙන් වෛද්‍යවරුන් හා භෞත චිකිත්සකයන් විශාල ප්‍රයෝජනයක් ලබා ගනු ඇතැයි විශ්වාස කෙරේ.ක්‍රීඩා වෛද්‍ය විද්‍යාව, තහනම් උත්තේජන හා ශාරීරික යෝග්‍යතා පුහුණුව මේ වැඩමුළුවේ දේශනවලට ඇතුළත්ය.ආසියානු ඔලිම්පික් කමිටුවේ වෛද්‍ය කමිටු සභාපති මලයාසියානු ජාතික වෛද්‍ය එම්.